4.7.2022
SL
Uradni list Evropske unije
C 255/7
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10829 – KKR / HITACHI TRANSPORT SYSTEM) Zadeva, primerna za obravnavo po poenostavljenem postopku (Besedilo velja za EGP)
(2022/C 255/07)
1.
Komisija je 24. junija 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — KKR & Co.
Inc. (ZDA), — Hitachi Transport System, Ltd.
(Japonska).
Podjetje KKR & Co.
Inc. pridobi v smislu člena 3(1)(b) uredbe o združitvah izključni nadzor nad celotnim podjetjem Hitachi Transport System.
Koncentracija se izvede z javno ponudbo za odkup z dne 28. aprila 2022.
2.
Poslovne dejavnosti zadevnih podjetij so:
— KKR & Co. je globalno investicijsko podjetje, ki ponuja rešitve na področju upravljanja alternativnih naložb, kapitalskih trgov in zavarovanja.
KKR finančno podpira investicijske sklade, ki vlagajo v zasebni kapital, kredit in nepremičnine ter ima strateške partnerje, ki upravljajo hedge sklade. — Hitachi Transport System je podjetje s sedežem na Japonskem, ki opravlja splošne pogodbene logistične storitve in špedicijske storitve.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.